《辛酉之冬周提宫埅惠行隔》
宋代·吕本中

深冬坐穷阎，未厌风日恶。今晨起浓阴，正恐雨雪作。

故人怜我起，垂意到丘壑。虚堂排竹牖，已觉暖胜昨。

初无穷窒劳，渐有闲适乐。我生甚易足，所至况旅泊。

不为御冬计，敢复备陨箨。偶蒙仁者念，僻处未萧索。

从今作新年，对酒且斟酌。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。